section_heading: 2016 - danas: Solo istupi iz grupe i Camila
paragraph_text: S obzirom na skeptičnost u izdavačkoj kući, buduća uspješnica "Havana" nije bila izdana kao singl, nego objavljena kao promocijski dodatak uz pjesmu "OMG". S obzirom na veliku slušanost unatoč tome što nije bila predviđena kao singl, diskografska kuća odlučuje se za daljnju promociju te "Havana" postaje vodeći singl s nadolazećeg albuma zamijenivši time "Crying in the Club". "Havana" je osvojila ljestvice diljem svijeta, zauzevši broj jedan u čak 25 zemalja. Provela je sedam tjedana kao broj jedan na US Mainstream Top 40 radijskoj ljestvici te postala najslušanija pjesma u povijesti na servisu Spotify ženskog solo izvođača s preko 888 milijuna streamova.